تمل ناڈو توحید جماعت

تمل ناڈو توحید جماعت تمل ناڈو، بھارت کے مسلمانوں کی ایک تنظیم ہے۔ اس جماعت کی تاسیس 30 سال پہلے رکھی گئی اگرچیکہ اس کا اندراج 2004ء میں ہوا۔ جماعت کے ذرائع کے مطابق اس کے ارکان کی تعداد 800,000 ہے۔ جماعت کی مختلف سرگرمیوں میں یتیم خانوں اور دارالمعمرین کا انتظام، طلبہ کی تعلیمی رہنمائی، اسلام کی تعلیمات کا فروغ اور 800 عبادت گاہوں کی دیکھ ریکھ ہے۔ اس کے علاوہ تنظیم ریاست گیر سطح پر مخالف دہشت گردی کی کلاسیں بھی چلا چکی ہے۔ اس صدر دفتر چینائی میں ہے جب کہ ایک شاخ سری لنکا میں بھی بر سر خدمت ہے۔https://m.rediff.com/news/report/we-have-nothing-to-do-with-the-blasts-in-lanka/20190422.htm 

 2019ء میں سری لنکا میں دہشت گرد حملہ 
اپریل 2019ء میں سری لنکا میں دہشت گرد حملہ ہوا جس میں کچھ گرجا گھروں اور عالیشان ہوٹلوں میں خود کش دھماکے کیے گئے۔ اس سلسلے میں دو تنظیموں کے نام سامنے آئے، ایک  نیشنل توحید جماعت اور دوسرے داعش۔ چونکہ نیشنل توحید جماعت کا نام تمل ناڈو توحید جماعت سے مشابہ ہے، اس لیے شک کی سوئی اس پر گھومنے لگی۔ تاہم تنظیم نے واضح کیا کہ اس کا سری لنکائی حملے سے کوئی تعلق نہیں ہے۔ تنظیم نے واضح کیا کہ سری لنکا میں اس شاخ کا نام سری لنکا توحید جماعت ہے اور اس تنظیم نے اس المیے کے وقت وہاں کی حکومت کے شانہ بہ شانہ کام کیا جس میں رضا کاروں کی جانب سے متاثرین کے لیے خون کی 100 بوتلوں کا اکٹھا کیا جانا شامل ہے۔ 

واضح رہے کہ سری لنکائی دھماکوں کی ذمے داری اطلاعات کے مطابق بعد میں داعش نے اپنے سر لی اور اسے نیو زی لینڈ کے مسلمانوں پر کچھ وقت پہلے انجام پانے والے حملے کا انتقام قرار دیا تھا۔

 مزید دیکھیے  

 حوالہ جات  

زمرہ:بھارت میں قائم اسلامی تنظیمیں
زمرہ:تمل ناڈو میں قائم تنظیمیں